Source: http://legislatie.just.ro/Public/DetaliiDocumentAfis/61459
Timestamp: 2020-08-08 03:58:01+00:00

Document:
LEGE (A) 348 14/07/2004 - Portal Legislativ
LEGE nr. 348 din 14 iulie 2004 (*actualizată*)privind denominarea monedei naţionale(actualizată până la data de 8 mai 2005*)
Parlamentul României adoptă prezenta lege. + Articolul 1 (1) La data de 1 iulie 2005, moneda naţională a României, leul, va fi denominată astfel încât 10.000 lei vechi, aflaţi în circulaţie la această dată, vor fi preschimbaţi pentru 1 leu nou. ... (2) Denominarea reprezintă acţiunea de reducere a valorii nominale a însemnelor monetare. ... (3) Leul nou va fi unitatea monetară naţională a României, denumită în continuare leu, şi se va diviza în 100 de bani. ... + Articolul 2 (1) În conformitate cu prevederile art. 1, Banca Naţională a României va pune în circulaţie noile bancnote şi monede începând cu data de 1 iulie 2005. ... (2) Actualele bancnote şi monede, respectiv leii vechi, vor avea putere circulatorie până la data de 31 decembrie 2006 şi vor fi acceptate la plată la valoarea calculată potrivit dispoziţiilor art. 1 alin. (1). ... (3) După această dată, Banca Naţională a României va preschimba bancnotele şi monedele vechi cu cele noi, în condiţiile stabilite prin reglementări proprii. ... (4) Preschimbarea se va putea face pe o perioadă nelimitată de timp, la sucursalele Băncii Naţionale a României care desfăşoară activităţi de casierie şi la unităţile instituţiilor de credit autorizate să efectueze această operaţiune prin ordin al guvernatorului Băncii Naţionale a României. ... ------------Alin. (4) al art. 2 a fost modificat de subpct. 1 al pct. 2 al art. unic din LEGEA nr. 101 din 3 mai 2005, publicată în MONITORUL OFICIAL nr. 378 din 5 mai 2005, care modifică art. I din ORDONANŢA nr. 5 din 20 ianuarie 2005, publicată în MONITORUL OFICIAL nr. 84 din 25 ianuarie 2005. + Articolul 3În perioada de la introducerea noii emisiuni monetare până la data de 31 decembrie 2006, bancnotele şi monedele aflate în circulaţie înaintea datei de 1 iulie 2005, denumite în continuare monedă veche, vor fi înlocuite treptat cu bancnotele şi monedele din noua emisiune monetară a Băncii Naţionale a României, denumite în continuare monedă nouă. + Articolul 4 (1) Preţurile şi tarifele bunurilor şi serviciilor vor fi afişate atât în monedă veche, cât şi în monedă nouă, începând cu data de 1 martie 2005 şi până la data de 30 iunie 2006. ... (2) Sumele prevăzute în contractele furnizorilor de utilităţi, aflate în derulare la data de 1 martie 2005, precum şi facturile privind plata utilităţilor vor fi notificate părţilor atât în monedă veche, cât şi în monedă nouă. ... (3) Începând cu data de 1 martie 2005, până la data de 30 iunie 2005, informaţiile furnizate publicului privind activitatea desfăşurată pe piaţa de capital vor fi exprimate atât în monedă veche, cât şi în monedă nouă. ... ------------Alin. (3) al art. 4 a fost introdus de subpct. 2 al pct. 2 al art. unic din LEGEA nr. 101 din 3 mai 2005, publicată în MONITORUL OFICIAL nr. 378 din 5 mai 2005, care modifică art. I din ORDONANŢA nr. 5 din 20 ianuarie 2005, publicată în MONITORUL OFICIAL nr. 84 din 25 ianuarie 2005. + Articolul 5 (1) Bunurile, drepturile şi obligaţiile evaluabile în bani, născute anterior datei de 1 iulie 2005, vor fi convertite conform raportului prevăzut la art. 1, în toate cazurile în care acestea fac obiectul unei operaţiuni de evaluare, de plată sau de constituire a oricărui alt raport juridic. ... (2) Conversia în noua unitate monetară, prevăzută la alin. (1), va avea loc conform situaţiei existente la data de 30 iunie 2005. ... (3) Denominarea se realizează în baza prezentei legi, fără a fi necesară o declaraţie în acest sens din partea persoanelor autorizate. ... (3^1) Până la data de 30 iunie 2005, societăţile comerciale pe acţiuni şi în comandită pe acţiuni vor hotărî denominarea valorii nominale a acţiunilor, astfel încât noua valoare să fie multiplu de 100, şi majorarea sau reducerea corespunzătoare a capitalului social, cu păstrarea numărului de acţiuni şi a cotei de participare la capitalul social. Modificarea capitalului social se va efectua cu aprobarea adunării generale extraordinare a acţionarilor. Aceleaşi reglementări se aplică tuturor entităţilor economice.------------Alin. (3^1) al art. 5 a fost introdus de subpct. 3 al pct. 2 al art. unic din LEGEA nr. 101 din 3 mai 2005, publicată în MONITORUL OFICIAL nr. 378 din 5 mai 2005, care modifică art. I din ORDONANŢA nr. 5 din 20 ianuarie 2005, publicată în MONITORUL OFICIAL nr. 84 din 25 ianuarie 2005.(3^2) Înregistrarea în registrul comerţului a majorării sau reducerii capitalului social se va efectua fără plata taxelor şi tarifelor legale, cu respectarea prevederilor Legii nr. 31/1990privind societăţile comerciale, republicată.------------Alin. (3^2) al art. 5 a fost introdus de subpct. 3 al pct. 2 al art. unic din LEGEA nr. 101 din 3 mai 2005, publicată în MONITORUL OFICIAL nr. 378 din 5 mai 2005, care modifică art. I din ORDONANŢA nr. 5 din 20 ianuarie 2005, publicată în MONITORUL OFICIAL nr. 84 din 25 ianuarie 2005. (4) La data de 1 iulie 2005, Oficiul Naţional al Registrului Comerţului va înregistra, din oficiu, denominarea valorii capitalului social şi a valorii acţiunilor/părţilor sociale ale persoanelor juridice înregistrate şi va publică pe site-ul propriu lista acestora şi noile valori rezultate, alături de valoarea veche. În acest caz, publicarea în Monitorul Oficial al României a modificării valorii capitalului social şi a valorii acţiunilor/părţilor sociale nu este necesară. ... (4^1) În situaţia în care societăţile prevăzute la alin. (3^1) nu procedează conform prezentei legi, Oficiul Naţional al Registrului Comerţului va înregistra din oficiu, la data de 1 iulie 2005, diminuarea valorii nominale a acţiunilor emise de către societăţile în cauză, astfel încât să fie respectate prevederile alin. (3^1).------------Alin. (4^1) al art. 5 a fost introdus de subpct. 4 al pct. 2 al art. unic din LEGEA nr. 101 din 3 mai 2005, publicată în MONITORUL OFICIAL nr. 378 din 5 mai 2005, care modifică art. I din ORDONANŢA nr. 5 din 20 ianuarie 2005, publicată în MONITORUL OFICIAL nr. 84 din 25 ianuarie 2005.(4^2) Diminuarea capitalului social va fi înregistrată de către societăţile respective, conform normelor comune emise de Ministerul Finanţelor Publice şi de Comisia Naţională a Valorilor Mobiliare.------------Alin. (4^2) al art. 5 a fost introdus de subpct. 4 al pct. 2 al art. unic din LEGEA nr. 101 din 3 mai 2005, publicată în MONITORUL OFICIAL nr. 378 din 5 mai 2005, care modifică art. I din ORDONANŢA nr. 5 din 20 ianuarie 2005, publicată în MONITORUL OFICIAL nr. 84 din 25 ianuarie 2005. (5) Toate sumele în monedă veche prevăzute în actele normative emise anterior datei de 1 iulie 2005 se înlocuiesc cu sumele în monedă nouă, prin împărţirea la 10.000. ... + Articolul 6 (1) Din data de 1 iulie 2005, persoanele prevăzute la art. 1 din Legea contabilităţii nr. 82/1991 ... , republicată, vor întocmi situaţiile financiare numai în monedă nouă.------------Alin. (1) al art. 6 a fost modificat de subpct. 5 al pct. 2 al art. unic din LEGEA nr. 101 din 3 mai 2005, publicată în MONITORUL OFICIAL nr. 378 din 5 mai 2005, care modifică art. I din ORDONANŢA nr. 5 din 20 ianuarie 2005, publicată în MONITORUL OFICIAL nr. 84 din 25 ianuarie 2005. (2) Situaţiile financiare anuale pentru 2005 se întocmesc în monedă nouă, în condiţiile stabilite prin ordin al ministrului finanţelor publice. ... + Articolul 7 (1) Încălcarea prevederilor art. 4 constituie contravenţie. ... (2) Fapta contravenţională prevăzută la alin. (1) se sancţionează cu amendă de la 10.000.000 lei la 30.000.000 lei, exprimaţi în monedă veche, şi se aplică persoanelor vinovate. ... (3) Constatarea contravenţiilor şi aplicarea sancţiunilor se fac de către organele de control din cadrul Ministerului Finanţelor Publice şi unităţilor subordonate, al Autorităţii Naţionale de Control şi Autorităţii Naţionale pentru Protecţia Consumatorilor, precum şi de către personalul împuternicit al primăriilor. ... (4) Prevederile prezentei legi referitoare la contravenţii se completează cu dispoziţiile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările ulterioare. ... Această lege a fost adoptată de Parlamentul României, cu respectarea prevederilor art. 75 şi ale art. 76 alin. (2) din Constituţia României, republicată.PREŞEDINTELE CAMEREI DEPUTAŢILORVALER DORNEANUp. PREŞEDINTELE SENATULUI,DORU IOAN TĂRĂCILĂBucureşti, 14 iulie 2004.Nr. 348._____________

References: Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7